Εγκλήματα (τηλεοπτική σειρά)

Εγκλήματα είναι ο τίτλος ελληνικής τηλεοπτικής μαύρης κωμωδίας που προβλήθηκε από τον ANT1 τις τηλεοπτικές σεζόν 1998–2000, σημειώνοντας τεράστια επιτυχία. Τη συγγραφή του σεναρίου ανέλαβε ο Λευτέρης Παπαπέτρου και τη σκηνοθεσία οι Αντώνης Τέμπος και Αντώνης Αγγελόπουλος. Παραγωγός της σειράς ήταν αρχικά ο Νίκος Βεργέτης, ο οποίος αποχώρησε στο πρώτο μισό της σεζόν (13ο επεισόδιο) και στην συνέχεια ανέλαβε τη παραγωγή η Ena Productions, θυγατρική του σταθμού. Οι πρωταγωνιστές της σειράς είναι οι Μαρία Καβογιάννη, Κώστας Κόκλας, Καίτη Κωνσταντίνου, Χρήστος Χατζηπαναγιώτης, Υρώ Μανέ, Σταύρος Νικολαΐδης, Αθηνόδωρος Προύσαλης, Σούλα Αθανασιάδου και Βασίλης Χαραλαμπόπουλος. Τη Παρασκευή 31 Δεκεμβρίου 1999 στις 21:05 προβλήθηκε και μία εορταστική τηλεταινία 75 λεπτών.

 Επισκόπηση σειράς 
ΚύκλοςΕπεισόδιαΑ' ΠροβολήΠρεμιέραΦινάλε1326 Οκτωβρίου 199822 Ιουνίου 19992345 Οκτωβρίου 199927 Ιουνίου 2000

 Παραγωγή 
Η ιδέα για τη σειρά προήλθε από τους Καβογιάννη, Κόκλα, Κωνσταντίνου, Χατζηπαναγιώτη και Μανέ οι οποίοι τη σεζόν 1997-98 συμμετείχαν στη θεατρική παράσταση, Αναμείνατε Στο Ακουστικό Σας. Πλησίασαν τον Λευτέρη Παπαπέτρου και του ζήτησαν να δημιουργήσει μια σειρά για τη τηλεόραση που θα τους περιλάμβανε όλους τους.

Κι ενώ τα πρώτα σενάρια ήταν έτοιμα, τα γυρίσματα ξεκίνησαν την άνοιξη του 1998 ετοιμάζοντας τον πιλότο της σειράς (τα 4 πρώτα επεισόδια) με παραγωγό τον Νίκο Βεργέτη, ο οποίος ήταν ο πρώτος και ο μόνος που πίστεψε σε αυτό το εγχείρημα. Για εβδομάδες, οι ιθύνοντες των καναλιών -κυρίως του Mega και του ΑΝΤ1- απέρριπταν κατηγορηματικά τη σειρά διότι τη θεώρησαν πολύ προχωρημένη για τα ελληνικά δεδομένα. Οι συντελεστές πέρασαν σαράντα κύματα έως ότου ενταχθεί τελικά στο πρόγραμμα του ΑΝΤ1 με αρωγό τον τότε διευθυντή προγράμματος του σταθμού, Γιάννη Λάτσιο. Και ενώ τα γυρίσματα άρχισαν ξανά το φθινόπωρο του 1998, με εμφανείς αλλαγές στα σκηνικά, οι "χαμηλές πτήσεις" των πρώτων επεισοδίων στα τηλεβαρόμετρα της σεζόν έφεραν τη δεύτερη διακοπή των γυρισμάτων στα μέσα Οκτωβρίου, με τη σειρά να μένει μετέωρη αφού ήταν έτοιμη να κοπεί οριστικά. Και ενώ τον πρώτο μήνα τα επεισόδια κυμαίνονταν γύρω στο 5%, εκτοξεύτηκαν ξαφνικά σχεδόν στο 30% με 40% κατακτώντας κάθε εβδομάδα θέση στα τοπ τηλεοπτικά προγράμματα μέχρι την ολοκλήρωση της. Στα μέσα του πρώτου κύκλου αποχώρησε και ο σκηνοθέτης, Αντώνης Τέμπος, ο οποίος γύριζε ταυτόχρονα άλλες δύο καθημερινές σειρές του Mega και το Και Οι Παντρεμένοι Έχουν Ψυχή του ΑΝΤ1, αφήνοντας στο τιμόνι για 3-4 επεισόδια τον Κώστα Κιμούλη και τη Μαρίνα Λεοντάρη. Από το 17ο επεισόδιο μέχρι το τέλος σκηνοθέτης ήταν ο Αντώνης Αγγελόπουλος, ο οποίος μόλις είχε αποχωρήσει από τη τηλεσκηνοθεσία των Δυο Ξένων, καθιστώντας τα Εγκλήματα τη πρώτη του σκηνοθετική δουλειά.

Η μουσική της σειράς προέρχεται σχεδόν αποκλειστικά από τη μουσική της τότε εποχής, αλλά και την εποχή του ελληνικού νέου κύματος, ενώ το τραγούδι των τίτλων είναι το "Little Child" του αγγλικού συγκροτήματος, Beatles.

 Παρασκήνια 

Η Μαρία Καβογιάννη δήλωσε ότι κατά τη διάρκεια εξωτερικών γυρισμάτων για τα πρώτα επεισόδια της σειράς, πολλοί οδηγοί νόμιζαν ότι ήταν πραγματική ιερόδουλη. Ένα από τα δύσκολα γυρίσματα της σειράς ήταν η τελευταία σκηνή στο φινάλε του πρώτου κύκλου όπου οι πρωταγωνιστές πνίγονται στα ανοιχτά της Σύρου, μια σκηνή την οποία δυσκόλεψε πάρα πολύ τη Καβογιάννη αφού δε μπορούσε με τίποτα να βυθιστεί, με αποτέλεσμα οι δύτες να την ωθούν προς τα κάτω με βαρίδια.

Η Φωτεινή Μπαξεβάνη αρχικά δεν ήθελε να συμμετάσχει σε τηλεοπτική σειρά γιατί οι ηθοποιοί του θεάτρου εκείνης της εποχής "σνόμπαραν" τη τηλεόραση. Μετά από πιέσεις του φίλου και συνεργάτη της, Χρήστου Χατζηπαναγιώτη, πείστηκε και αφού γύρισε τη πρώτη της σκηνή δέχτηκε να συνεχίσει να συμμετάσχει με τον ρόλο της Πέπης.

Ο Βασίλης Χαραλαμπόπουλος, πριν συμμετάσχει στη σειρά, τη παρακολουθούσε φανατικά με την οικογένεια του και είχε εκφράσει τη πολυπόθητη επιθυμία του να συμμετάσχει σε αυτή. Αρχικά ήταν σχεδιασμένο να κάνει μια έκτακτη εμφάνιση στα τελευταία 4 επεισόδια του πρώτου κύκλου, ωστόσο έγινε βασικό μέλος του καστ από τον δεύτερο κύκλο.

Στο 12ο (Χριστουγεννιάτικο) επεισόδιο του δεύτερου κύκλου, η Καίτη Κωνσταντίνου επρόκειτο να φορέσει στον λαιμό της ένα αληθινό φίδι. Όμως η συμπρωταγωνίστρια της στη σκηνή αυτή, Φωτεινή Μπαξεβάνη, φοβήθηκε και τελικά το αληθινό αντικαταστάθηκε από ένα τατουάζ φίδι στον λαιμό της, όπως αποκάλυψε η ενδυματολόγος της σειράς, Κατερίνα Παπανικολάου.

Στο τελευταίο γύρισμα κανείς δεν μπορούσε να συγκρατήσει τα δάκρυα του. Το γύρισμα της τελευταίας σκηνής με τον Σωκράτη Πατσίκα, βρήκε τον ηθοποιό να ψάχνει κάποιον να τον ετοιμάσει καθώς όλοι ήταν μαζί και έκλαιγαν.

Στο δεύτερο μισό του δεύτερου κύκλου της σειράς φημολογείται πως ο Χρήστος Χατζηπαναγιώτης και η Υρώ Μανέ είχαν άσχημες σχέσεις εξαιτίας ενός έντονου διαπληκτισμού που προέκυψε τη πρώτη χρονιά της θεατρικής παράστασης, Σεσουάρ για Δολοφόνους, όπου πρωταγωνιστούσαν και εκεί μαζί. Ωστόσο, ο Χατζηπαναγιώτης σε πρόσφατη συνέντευξη του σε εκπομπή της ΕΡΤ δήλωσε πως το γεγονός αυτό συνέβη τον Νοέμβριο του 2000 μετά την ολοκλήρωση της σειράς, όπου και ψυχράθηκαν εντελώς οι σχέσεις των ηθοποιών.

 Επανακυκλοφορία 
Λόγω της τεράστιας θεαματικότητας που σημείωσε, η σειρά έχει προβληθεί αμέτρητες φορές σε επανάληψη μετά την ολοκλήρωση της. Από τις 18 Σεπτεμβρίου μέχρι τις 27 Νοεμβρίου του 2009, ο πρώτος κύκλος της σειράς κυκλοφόρησε σε μορφή DVD (συνολικά 32 επεισόδια σε 11 DVD), μαζί με το περιοδικό Τηλέραμα.

Στις 9 Απριλίου και 10 Μαρτίου του 2016, ο ΑΝΤ1 πρόβαλε δύο επεισόδια της εκπομπής Flashback, αφιερωμένο στα Εγκλήματα. Οι συντελεστές της μοιράστηκαν αμέτρητες άγνωστες στιγμές και ιστορίες της πορείας της, καθώς και το ότι είναι το πρώτο ελληνικό σίριαλ που ανήκει στη μαύρη κωμωδία.

Διανομή

 Πρωταγωνιστές 
+ΗθοποιόςΡόλοςΜαρία ΚαβογιάννηΚορίνα Μητροπούλου - ΚουτσούμπαΚώστας ΚόκλαςΑλέκος ΠαπαδήμαςΚαίτη ΚωνσταντίνουΣωσώ ΠαπαδήμαΥρώ ΜανέΦλώρα Μουσουτζάνη - ΜητροπούλουΧρήστος ΧατζηπαναγιώτηςΑχιλλέας ΜητρόπουλοςΑθηνόδωρος ΠρούσαληςΑριστείδης ΜητρόπουλοςΣούλα ΑθανασιάδουΜάχη ΚαραθάνουΣταύρος Νικολαΐδης Μιχαλάκης ΡούπακαςΒασίλης ΧαραλαμπόπουλοςΤζόνι Καραθάνος

 Συμπρωταγωνιστές 
 Ηθοποιός  Ρόλος Φωτεινή Μπαξεβάνη  Πέπη Βασίλης Ευταξόπουλος  Παύλος ΛογαράςΚώστας ΜπάραςΒαλάντης Σταύρος Μαυρίδης  Φώτης ΚουτσούμπαςΝέλλη ΓκίνηΡεβέκκα Γιάννης ΜποσταντζόγλουΗλίας Μητρόπουλος 

 Επεισόδια 

 Α' Κύκλος (1998-99) 

 Προβαλλόταν κάθε Τρίτη στις 21:05.
 Τα επεισόδια διαρκούν 30-40 λεπτά.

Αριθμός επεισοδίου σειράςΑριθμός επεισοδίου κύκλουΑ' ΠροβολήΤηλεθέαση<small>Rating1<center>1<center>6 Οκτωβρίου 1998<center>Δ/ΑΟ Αχιλλέας και η Φλώρα είναι πολλά χρόνια παντρεμένοι και ζουν μια ήσυχη ζωή. Τόσο ήσυχη που η Φλώρα νιώθει να βουλιάζει καθημερινά στην αφόρητη πλήξη. Ο Αχιλλέας είναι ευτυχισμένος, αφού η οικογένεια είναι γι' αυτόν κάτι πολύ σημαντικό. Στο σπιτικό αυτό υπάρχει και ο κατάκοιτος πατέρας του, Αριστείδης, που υποφέρει από κενά μνήμης. Κάποια μυστηριώδη τηλεφωνήματα όμως αναστατώνουν τη Φλώρα. Ένας άντρας της τηλεφωνεί καθημερινά, αλλά μόλις ακούει τη φωνή της δεν μιλάει. Η Φλώρα ελπίζει ότι είναι ο Αλέκος, ο πρώτος μεγάλος και ανεκπλήρωτος έρωτας της στα χρόνια της εφηβείας. Πράγματι αυτός της τηλεφωνεί. Ο Αλέκος, μόλις τελείωσε το γυμνάσιο, τον προσέλαβε στο μαγαζί του ένας μεγαλοχασάπης και σήμερα είναι ιδιοκτήτης μιας σύγχρονης "μπουτίκ κρεάτων" και παντρεμένος με τη Σωσώ, τη κόρη του επιχειρηματία. Ο γάμος τους όμως ακολουθεί μια πορεία ανάλογη με εκείνη του γάμου του Αχιλλέα και της Φλώρας. Έτσι, ο Αλέκος σκέφτεται να επιστρέψει στο παρελθόν του. Ο Αχιλλέας κρύβει κι αυτός μέσα του έναν μεγάλο καημό: πριν από πολλά χρόνια έχασε την αδερφή του, Κορίνα. Σε ηλικία δυο ετών την έδωσαν σ' ένα ίδρυμα και κάποια στιγμή τα ίχνη της εξαφανίστηκαν. Χωρίς να ξέρει καλά-καλά αν ζει, αποφασίζει να την αναζητήσει μέσω τηλεοπτικής εκπομπής, πράγμα που εξοργίζει τη Φλώρα. Κανείς τους δε φαντάζεται ότι η Κορίνα όχι μόνο ζει, αλλά έχει ακολουθήσει και έναν δικό της τρόπο ζωής...2<center>2<center>13 Οκτωβρίου 1998<center>Δ/ΑΟ Αχιλλέας, χάρη στη τηλεόραση, ξαναβρίσκει τη χαμένη του αδελφή. Επιστρέφει στο σπίτι ενθουσιασμένος, κι ενώ η Κορίνα είναι καθ' οδόν για τη μεγάλη συνάντηση, βρίσκει τη Φλώρα εξοργισμένη για τον δημόσιο εξευτελισμό του άντρα της. Η Μάχη προετοιμάζει τον γερό Αριστείδη για μια απότομη συγκίνηση. Η συνάντηση της Κορίνας με την οικογένεια της είναι επεισοδιακή. Όλοι προσπαθούν να τη γνωρίσουν καλύτερα. Η Κορίνα είναι μια ευχάριστη και γλυκιά κοπέλα, που αποφεύγει να μιλάει όμως για τη δουλειά της. Το ίδιο βράδυ, η Σωσώ αναπολεί με πίκρα τα περασμένα, τη γνωριμία της με τον Αλέκο και τον πολλά υποσχόμενο έρωτα τους, που τελικά κατέληξε σ' έναν τόσο αποτυχημένο γάμο...3<center>3<center>20 Οκτωβρίου 1998<center>Δ/ΑΗ Φλώρα είναι αγανακτισμένη από τη συμπεριφορά του Αχιλλέα, ο οποίος έχει αφοσιωθεί στην αδελφή του και βρίσκει καταφύγιο στον Αλέκο. Αποφασίζει να του τηλεφωνήσει, αλλά αυτός μόλις ακούει τη φωνή της πανικοβάλλεται και της κλείνει το τηλέφωνο. Η κοπέλα είναι σίγουρη ότι ο εφηβικός της έρωτας έχει αναθερμανθεί. Ο Αλέκος είναι αναστατωμένος και αποφασίζει να στείλει τον Μιχαλάκη για κατασκοπία στο σπίτι της Φλώρας. Αλλά και η Φλώρα κάνει την ίδια σκέψη και στέλνει τη Μάχη στο κρεοπωλείο. Στο μεταξύ, η Κορίνα αποφασίζει να διηγηθεί στον αδελφό της την ιστορία της και να του αποκαλύψει το μυστικό της...4<center>4<center>27 Οκτωβρίου 1998<center>Δ/ΑΗ Φλώρα, έπειτα από παρότρυνση της Μάχης, αποφασίζει να ξεκόψει από τον Αλέκο. Όταν όμως εκείνος της τηλεφωνεί, λυγίζει και κλείνουν ραντεβού. Σχεδόν αμέσως όμως πανικοβάλλονται στην ιδέα ότι θα ειδωθούν. Έχουν περάσει πολλά χρόνια κι ο καθένας τους δεν ξέρει τι θα αντικρίσει. Παράλληλα, πρέπει και οι δύο να βρουν δικαιολογία για να λείψουν το συγκεκριμένο βράδυ. Ο Αλέκος τρέχει δήθεν να βοηθήσει τον Μιχαλάκη που είναι έτοιμος να αυτοκτονήσει. Η Φλώρα, βάσει ενός σχεδίου της Μάχης, «πεθαίνει» μια ανύπαρκτη φιλενάδα της. Το σχέδιο όμως θα της γυρίσει μπούμερανγκ όταν ο Αχιλλέας αποφασίζει να της συμπαρασταθεί στο πένθος της...5<center>5<center>3 Νοεμβρίου 1998<center>Δ/ΑΗ Φλώρα είναι πολύ ερωτευμένη με τον Αλέκο και πλέει σε πελάγη ευτυχίας. Κανείς όμως στο σπίτι δεν μπορεί να καταλάβει την αιτία της ευτυχίας της. Ο Αχιλλέας, προσπαθώντας να συμβιβαστεί με τον τρόπο της ζωής της αδελφής του, την επισκέπτεται στο καμπαρέ όπου εργάζεται. Μια μικρή παρεξήγηση όμως οδηγεί σε καυγά και δίνει στον Αχιλλέα την ευκαιρία να φερθεί ως μεγαλύτερος αδελφός. Στο μεταξύ, η Σωσώ είναι σίγουρη για την εξωσυζυγική σχέση του Αλέκου και αναθέτει σε ντετέκτιβ τη παρακολούθηση του. Όμως, κάποιες λανθασμένες πληροφορίες του θα την οδηγήσουν στο σπίτι της Κορίνας...6<center>6<center>10 Νοεμβρίου 1998<center>33.2% <center><small>11.7Ο Αχιλλέας γιορτάζει την «ανακάλυψη» της χαμένης αδελφής του. Η Κορίνα καλεί φίλους και φίλες από το εργασιακό της περιβάλλον και το κέφι κάποια στιγμή φουντώνει. Η Φλώρα και η Μάχη παρακολουθούν σοκαρισμένες τα όσα συμβαίνουν γύρω τους και την επόμενη μέρα αποφασίζουν να ερευνήσουν μόνες τους το παρελθόν και -κυρίως- το μυστηριώδες παρόν της Κορίνας. Η Μάχη «ψαρεύει» με ευκολία τον Αχιλλέα και το ίδιο απόγευμα γίνεται έφοδος στο διαμέρισμα της Κορίνας. Στο μεταξύ, ο Αλέκος προσέχει τόσο πολύ της κινήσεις του ώστε ο ντετέκτιβ να μη καταφέρει να ανακαλύψει τίποτα το επιλήψιμο γι' αυτόν. Η Σωσώ αρχίζει ν' αναρωτιέται μήπως τελικά ο Αλέκος είναι αθώος και τον υποψιάζεται άδικα...7<center>7<center>17 Νοεμβρίου 1998<center>Δ/ΑΟ θυελλώδης και ρομαντικός έρωτας του Αλέκου και της Φλώρας αναζωπυρώνεται. Όταν ο Αλέκος δηλώνει την επιθυμία του να ολοκληρώσουν τη σχέση τους, η Φλώρα πανικοβάλλεται. Στη συνέχεια όμως αποφασίζει να ενδώσει. Η Κορίνα συμβουλεύει τον Αλέκο για το πως θα πρέπει να φερθεί στο παράνομο αίσθημα του, αγνοώντας ότι πρόκειται για τη κουνιάδα της. Του προτείνει να της πάρει για δώρο κάποιο πονηρό εσώρουχο και να τον στείλει συστημένο στο μαγαζί του Αχιλλέα. Κι ενώ η μοιραία νύχτα πλησιάζει, η Σωσώ βεβαιώνεται πια ότι στη ζωή του άντρα της έχει μπει κάποια άλλη γυναίκα...8<center>8<center>24 Νοεμβρίου 1998<center>35.1% <center><small>13.2Ο Αλέκος αποφασίζει να βγει κρυφά ραντεβού με τη Φλώρα και κλείνει τραπέζι στο κοσμικό εστιατόριο "Δαίδαλος". Η Μάχη, με τις γνωστές μηχανορραφίες της, καταφέρνει να καλύψει τη Φλώρα για τη συγκεκριμένη βραδιά. Η κακιά η ώρα όμως καιροφυλακτεί και η Σωσώ ανακαλύπτει τη κράτηση στο εστιατόριο. Ο Αλέκος, προσπαθώντας να διορθώσει τη κατάσταση, της παρουσιάζει το γεγονός σαν μια έκπληξη που ήθελε να της κάνει και γι' αυτό της το κράταγε μυστικό. Έτσι, αναγκάζεται να πει ψέματα στη Φλώρα και καταλήγει στο εστιατόριο με τη σύζυγο του. Στο μεταξύ, ο Αχιλλέας και η Κορίνα βλέπουν τη Φλώρα κακοδιάθετη και τη παρακινούν να βγουν έξω για να διασκεδάσουν. Η Φλώρα προτείνει να πάνε στον "Δαίδαλο", χωρίς να περιμένει τη μοιραία συνάντηση...9<center>9<center>1 Δεκεμβρίου 1998<center>36.1% <center><small>15.0Μετά το περιστατικό στο εστιατόριο, ο Αλέκος νιώθει εξευτελισμένος απέναντι στη Φλώρα, αλλά διστάζει να κάνει το πρώτο βήμα για να λυθεί η παρεξήγηση. Εκείνη, με τη σειρά της, αισθάνεται προδομένη και αποφασίζει να ξαναγίνει αυτό που επί τόσα χρόνια ήταν: αφοσιωμένη σύζυγος και εργαζόμενη νοικοκυρά. Κατά βάθος όμως, και ο Αλέκος και η Φλώρα υποφέρουν. Εκείνη τον σκέφτεται συνέχεια και δεν μπορεί να κοιμηθεί. Εκείνος τη βλέπει στα όνειρα του. Η Κορίνα ειδοποιεί τον Μιχαλάκη ότι του βρήκε την ιδανική γυναίκα. Την ίδια στιγμή, αναλαμβάνει να φέρει σε πέρας τη δύσκολη αποστολή να μυήσει τον 30άρη πλέον Βασιλάκη στα μυστικά του έρωτα...10<center>10<center>8 Δεκεμβρίου 1998<center>38.0% <center><small>16.0Ο Αλέκος και η Φλώρα ζουν με πάθος τον παράνομο έρωτα τους. Η Σωσώ εκμυστηρεύεται στη κολλητή της φίλη, Πέπη, τις κρυφές της επιθυμίες. Να πιάσει δηλαδή επ' αυτοφώρω τον Αλέκο με τη φιλενάδα του, και αν καταφέρει να τον βγάλει από τη μέση. Στο μυαλό της αρχίζει να γεννιέται το σχέδιο δολοφονίας του άπιστου συζύγου. Μετά από ένα κρυφό ραντεβού με τον Αλέκο, η Φλώρα γυρίζει σπίτι και βρίσκει τον Αριστείδη ετοιμοθάνατο. Η Μάχη τη συμβουλεύει να του εξομολογηθεί την αμαρτία της για να τη συγχωρέσει. Η Κορίνα μαθαίνει τα τραγικά νέα και καταφθάνει βαρυπενθούσα. Στο μεταξύ, έρχεται η στιγμή που ανακαλύπτεται ότι ο γερό Αριστείδης έχει μοιράσει διάφορες διαθήκες δεξιά κι αριστερά...11<center>11<center>15 Δεκεμβρίου 1998<center>37.9% <center><small>15.1Ο Αριστείδης ανασταίνεται, τη στιγμή που η οικογένεια του λογομαχεί έντονα για τις διαφορετικές διαθήκες που έχει αφήσει. Στο μεταξύ, στο σπίτι καταφθάνει ένας γιατρός για να τον εξετάσει και η Κορίνα καταλαβαίνει για πρώτη φορά στη ζωή της τι σημαίνει "κεραυνοβόλος έρωτας". Την ίδια νύχτα, η Σωσώ φαντασιώνεται πως θα μπορέσει να απαλλαγεί από τον Αλέκο, εξαιτίας ενός «τυχαίου» ατυχήματος μέσα στο σπίτι. Τις μαύρες σκέψεις της διακόπτει η εισβολή ενός κλέφτη, στο πρόσωπο του οποίου η Σωσώ βλέπει τον ιδανικό άνθρωπο για να κάνει πραγματικότητα τα όνειρα της. Ο κλέφτης οπλοφορεί, ο Αλέκος κοιμάται βαθιά και η ευκαιρία γι' αυτήν είναι μοναδική...12<center>12<center>22 Δεκεμβρίου 1998<center>35.1% <center><small>13.0Η Κορίνα, τρελά ερωτευμένη με τον Παύλο, αποφασίζει να αλλάξει τρόπο ζωής. Μέχρι όμως να τα καταφέρει, θα πρέπει να κρατήσει καλά κρυφό το μυστικό της. Στο μεταξύ, ένα ελαφρύ κρυολόγημα κρατά τον Αλέκο στο κρεβάτι. Τότε, η Σωσώ βρίσκει την ευκαιρία να τον κρατήσει μακριά από όλους. Κατόπιν, η Φλώρα να ανησυχεί και όταν μαθαίνει τι συμβαίνει, υποψιάζεται τα χειρότερα. Πάνω στην απελπισία της, η Φλώρα παρακαλεί τη Μάχη να πάει η ίδια στο σπίτι του Αλέκου για να του μεταφέρει ένα μήνυμα αγάπης χωρίς να ξέρει τι τη περιμένει...13<center>13<center>26 Ιανουαρίου 1999<center>39.3% <center><small>16.3Η Σωσώ, με τη βοήθεια της Πέπης, εγκλωβίζει στο σπίτι της τη Μάχη για να τη ψαρέψει. Μόλις εκείνη συνειδητοποιεί τι συμβαίνει, δραπετεύει και μεταφέρει στη Φλώρα το μήνυμα του Αλέκου. Το ίδιο βράδυ, το παράνομο ζευγάρι ξανασμίγει. Η Φλώρα του κάνει δώρο ένα ρολόι, το οποίο πηγαίνει από χέρι σε χέρι, και τελικά καταλήγει και πάλι στην ίδια. Στο μεταξύ, η Κορίνα -τρελά ερωτευμένη με τον Παύλο- συνεχίζει να υποδύεται τη σεμνή και άμαθη από άντρες δασκάλα. Ξέρει όμως πως δεν μπορεί να του κρύψει την αλήθεια για πολύ. Ένα βράδυ αρχίζει να του μιλάει για τα παιδικά της χρόνια. Στη προσπάθειά της να του εξηγήσει με τρόπο πως τα έφερε η μοίρα και πήρε τον κατήφορο, πλάθει μια απίστευτη ιστορία...14<center>14<center>2 Φεβρουαρίου 1999<center>39.8% <center><small>17.2Ο Αλέκος και η Φλώρα συνεχίζουν να ζουν τον θυελλώδη έρωτα τους. Ο Αχιλλέας, πολύ προβληματισμένος με τη ψυχρότητα της Φλώρας, δεν ξέρει σε ποιόν θα πρέπει να απευθυνθεί για να συζητήσει το πρόβλημα του. Όταν η Κορίνα τον στέλνει να ψωνίσει κρέας από τον φίλο της τον Αλέκο, ο Αχιλλέας του εξομολογείται τις σκοτούρες του. Έτσι, θα διδαχθεί τα μυστικά του έρωτα που θα εφαρμόσει στη γυναίκα του από τον ίδιον τον... εραστή της. Ο Παύλος, ερωτευμένος με τη Κορίνα, εξακολουθεί να πιστεύει γι' αυτήν πως είναι μια άβγαλτη και αθώα δασκάλα. Ένα πρωί της ζητάει να την επισκεφθεί στο σχολείο της για να την καμαρώσει την ώρα που διδάσκει...15<center>15<center>9 Φεβρουαρίου 1999<center>39.2% <center><small>15.7Η Κορίνα στέλνει τη φίλη της τη Βίκυ, μια δίμετρη καλλονή, να ψωνίσει από το κατάστημα του Αχιλλέα. Η Βίκυ εκπλήσσεται από την άψογη συμπεριφορά του και ερμηνεύει τη διακριτικότητα του ως αδιαφορία. Τότε πεισμώνει και αποφασίζει να του δυσκολέψει τη ζωή. Σύντομα, η Βίκυ θα εξομολογηθεί στη Κορίνα ότι τον έχει ερωτευτεί τρελά. Ο Αχιλλέας παθαίνει σοκ. Από τη μία δεν μπορεί να πιστέψει ότι μια τέτοια γυναίκα τον κυνηγάει, κι από την άλλη κολακεύεται που του συμβαίνει κάτι τέτοιο. Η ζωή του αρχίζει να γίνεται κόλαση. Πρέπει να κλείνει κρυφά ραντεβού μαζί της, λέγοντας ψέματα στην ανυποψίαστη Φλώρα και στη πάντα καχύποπτη Μάχη...16<center>16<center>16 Φεβρουαρίου 1999<center>34.4% <center><small>15.6Ο Αχιλλέας ζει κάτω από τη στενή πολιορκία της Βίκυς. Η δίμετρη καλλονή, μαθημένη να σέρνονται οι άντρες στα πόδια της, δεν μπορεί να πιστέψει ότι ο συγκεκριμένος άντρας της αντιστέκεται ακόμα. Ο Αχιλλέας, πιστός στις ηθικές του αρχές, παραμένει απόρθητο φρούριο. Τότε, με τη μεσολάβηση της Κορίνας, η Βίκυ του κλείνει ραντεβού για να ξεκαθαρίσουν τη κατάσταση. Πηγαίνουν για φαγητό σε ένα πολυτελέστατο εστιατόριο και από τη πρώτη στιγμή ο Αχιλλέας έντρομος, διαπιστώνει ότι οι διαθέσεις της είναι άγριες. Μετά το δείπνο, οι δυο τους βρίσκονται στο σπίτι της Κορίνας, που εκείνη με ευχαρίστηση τους έχει παραχωρήσει. Εκεί, η Βίκυ δηλώνει ότι αυτή τη φορά δεν πρόκειται να της γλιτώσει: θα κάνει τον Αχιλλέα δικό της...17<center>17<center>23 Φεβρουαρίου 1999<center>36.3% <center><small>15.9Ο Αλέκος και ο Μιχάλης διασκεδάζουν σ' ένα νυχτερινό κέντρο. Όταν φεύγουν από εκεί μεθυσμένοι, ο Αλέκος αποφασίζει να κάνει μια ξαφνική επίσκεψη στο σπίτι της Φλώρας. Ο Μιχάλης επιστρέφει σπίτι του και κάνει ζάπινγκ στα κανάλια. Σοκαρισμένος πέφτει πάνω σε μια αισθησιακή ταινία με πρωταγωνίστρια τη Κορίνα. Την ίδια ταινία όμως, για κακή τύχη της Κορίνας, παρακολουθούν έκπληκτες η Φλώρα και η Μάχη. Τελικά, έρχεται η δύσκολη ώρα για τον Αχιλλέα να αποκαλύψει όλη την αλήθεια για την αδελφή του...18<center>18<center>2 Μαρτίου 1999<center>31.9% <center><small>13.8Η Σωσώ και η Πέπη αναζητούν τον άνθρωπο που θα δεχτεί να δολοφονήσει τον Αλέκο σ' ένα από τα νυχτερινά κέντρα που συχνάζει. Οι άνθρωποι της νύχτας της συστήνουν τον Βαλάντη, έναν περιθωριακό τύπο που δέχεται να αναλάβει την υπόθεση. Στο μεταξύ, η Κορίνα, βέβαιη ότι ο Παύλος θα της κάνει πρόταση γάμου, ετοιμάζει αμέριμνη το νυφικό της...19<center>19<center>9 Μαρτίου 1999<center>34.9% <center><small>13.9Το σχέδιο της Σωσώς για τη δολοφονία του Αλέκου προχωράει. Ο Βαλάντης τον παρακολουθεί στενά και καταγράφει όλες του τις κινήσεις. Η Κορίνα εκμυστηρεύεται στον Παύλο τις καλλιτεχνικές της ανησυχίες, λέγοντάς του ότι θέλει να γίνει ηθοποιός στο θέατρο. Το βράδυ της ίδιας μέρας, ο Βαλάντης τηλεφωνεί συνθηματικά στη Σωσώ και την ενημερώνει ότι την επόμενη θα συμβεί το «ατύχημα» του Αλέκου...20<center>20<center>16 Μαρτίου 1999<center>40.4% <center><small>16.3Η μέρα που, σύμφωνα με το σχέδιο του Βαλάντη, θα δολοφονηθεί ο Αλέκος φτάνει. Η Σωσώ αποφασίζει να του χαρίσει μια γλυκιά ανάμνηση για τις τελευταίες του μέρες. Έτσι, γίνεται τρυφερή μαζί του, του ετοιμάζει ένα πλούσιο πρωινό και του θυμίζει με τον δικό της τρόπο ότι είναι μια γυναίκα που κάποτε τον αγάπησε πολύ. Όταν εκείνος φεύγει για το χασάπικο, τον αποχαιρετάει και το σχέδιο του Βαλάντη μπαίνει σε εφαρμογή. Την ίδια ημέρα, ένας κουλτουριάρης σκηνοθέτης -φίλος του Παύλου- συζητάει με τη Κορίνα για το πως θα ανεβάσουν αρχαία τραγωδία. Το βράδυ, ένα τηλεφώνημα στο σπίτι της Σωσώς ανακοινώνει τα κακά μαντάτα...21<center>21<center>23 Μαρτίου 1999<center>31.9% <center><small>13.3Ο Βαλάντης κανονίζει τις τελευταίες λεπτομέρειες για την εξόντωση του Αλέκου. Μια μοιραία σύμπτωση όμως αντιστρέφει τους ρόλους και τα δεδομένα, και έτσι ο Αλέκος παίρνει το μηχανάκι του Μιχάλη και ο Μιχαλάκης το αυτοκίνητο του Αλέκου. Ο Μιχάλης παθαίνει ένα ατύχημα και ξαφνικά βρίσκεται βαριά τραυματισμένος στο νοσοκομείο. Στο ίδιο νοσοκομείο που εφημερεύει ο Παύλος. Εν των μεταξύ, στις βραδινές ειδήσεις η Μάχη και η Φλώρα βλέπουν το ρεπορτάζ που περιγράφει το δυστύχημα και νομίζοντας ότι πρόκειται για τον Αλέκο τρελαίνονται και τρέχουν στο νοσοκομείο να τον δουν. Η Κορίνα οργανώνει μια συγκέντρωση στο σπίτι της, με σκοπό να γνωρίσει η οικογένεια της τη πεθερά της...22<center>22<center>30 Μαρτίου 1999<center>35.3% <center><small>13.7Ο Μιχάλης βρίσκεται στο νοσοκομείο, μπανταρισμένος σε γύψο από τη κορυφή μέχρι τα νύχια. Η Κορίνα σκέφτεται να κάνει ένα αποχαιρετιστήριο πάρτι, γιατί έχει αποφασίσει να αποσυρθεί από τη «νύχτα», λόγω του γάμου της με τον Παύλο. Στο μεταξύ, επισκέπτεται τον Μιχάλη στο νοσοκομείο και παίρνει και τα κλειδιά του σπιτιού του από το κομοδίνο του για να βρεθεί εκεί μόνη με τον αρραβωνιαστικό της. Την ίδια ώρα όμως στο διαμέρισμα του Μιχάλη βρίσκεται και ο Αλέκος με τη Φλώρα. Παράλληλα, η Σωσώ σκέφτεται έναν άλλο τρόπο -πιο δραστικό- για να βγάλει από τη μέση τον Αλέκο, αφού η πρώτη φορά απέτυχε, βάζοντας τη ζωή του Μιχάλη σε κίνδυνο...23<center>23<center>6 Απριλίου 1999<center>31.1% <center><small>10.5Η Σωσώ, ακολουθώντας τις συμβουλές της Πέπης για να εξοντώσει το παράνομο ζευγάρι Αλέκου-Φλώρας, αποφασίζει να ζητήσει βοήθεια από μια διάσημη ελληνοαμερικάνα μέντιουμ. Αυτή της συστήνει να καταφύγουν στη λύση του βουντού. Το θύμα όμως της όλης επιχείρησης θα είναι ο αθώος Αχιλλέας. Την ίδια ώρα, η Κορίνα αποφασίζει, με τη μέθοδο της αυτοσυγκέντρωσης, να βοηθήσει τον Μιχάλη να ανακαλύψει ποια αποτελεί τον σεξουαλικό του πόθο...24<center>24<center>20 Απριλίου 1999<center>36.8% <center><small>15.2Ο Βαλάντης θέτει σε εφαρμογή ένα καινούργιο σχέδιο για τη δολοφονία του Αλέκου. Αποφασίζει να χρησιμοποιήσει ως δόλωμα μια γυναίκα και αναθέτει αυτόν τον ρόλο στη Κορίνα, η οποία δεν γνωρίζει ποιο θα είναι το θύμα. Το σχέδιο αποτυγχάνει και η Κορίνα, για να αποφύγει την οργή του Βαλάντη, μετακομίζει άρον-άρον στο σπίτι του Αχιλλέα. Εκεί όμως συμβαίνουν πολύ περίεργα πράγματα κατά τη διάρκεια της νύχτας. Κάποιος παρακολουθεί τα τηλεφωνήματα, ψάχνει τα πράγματα όλων και κλέβει τα χρήματα τους...25<center>25<center>27 Απριλίου 1999<center>40.2% <center><small>14.0Ο Βαλάντης αναζητάει απεγνωσμένα τη Κορίνα, η οποία όμως έχει μετακομίσει στο σπίτι του αδελφού της. Η Κορίνα προβάλλει σαν δικαιολογία στον Αχιλλέα και τη Φλώρα ότι έσπασαν τα υδραυλικά του διαμερίσματος της και ότι θα πρέπει για λίγο καιρό να τη φιλοξενήσουν στο σπίτι τους. Στο μεταξύ, η κοπέλα ετοιμάζεται να γνωρίσει τον αρραβωνιαστικό της με τον μέλλοντα κουμπάρο της, που δεν είναι άλλος από τον Αλέκο. Την ίδια ώρα, η Σωσώ με τη Πέπη συζητούν για το ποιος θα πρέπει να είναι ο δολοφόνος του Αλέκου. Αναρωτιούνται αν θα πρέπει να είναι ένας έμπιστος και γνωστός του Αλέκου ή κάποιος σαν τον Βαλάντη...26<center>26<center>4 Μαΐου 1999<center>39.2% <center><small>13.6Η Κορίνα αποφασίζει να γίνει υπόδειγμα νοικοκυράς και γυναίκας και να αφοσιωθεί στον σύζυγο της. Κάποιες στιγμές όμως ξυπνάει μέσα της ο παλιός της εαυτός και ξαναγίνεται η μοιραία γυναίκα, η "βασίλισσα της νύχτας". Ο χωρισμός του Αλέκου και της Φλώρας είναι πλέον οριστικός και στην αποχαιρετιστήρια βραδιά, ο Αλέκος της προτείνει να πάνε σ' ένα καμπαρέ όπου εμφανίζεται μία φίλη του. Η Φλώρα, ανυποψίαστη για το τι τη περιμένει, δέχεται την πρόταση...27<center>27<center>11 Μαΐου 1999<center>39.7% <center><small>13.1Η Κορίνα γνωρίζει πλέον την αλήθεια για τη παράνομη σχέση της Φλώρας με τον Αλέκο. Αποφασίζει να κρατήσει το μυστικό αυτό σαν κρυφό χαρτί για να εκβιάσει τη Φλώρα προς όφελος της. Η Σωσώ καταφέρνει να πείσει τον Μιχαλάκη ότι είναι ερωτευμένη μαζί του, σκοπεύοντας να τον χρησιμοποιήσει σαν πειθήνιο όργανο της. Μετά από καιρό επιστρέφει ο Βαλάντης, ο οποίος απειλεί τη Σωσώ ότι θα αποκαλύψει στον Αλέκο το σχέδιο δολοφονίας του. Έτσι, η Σωσώ αποφασίζει ότι δεν έχει άλλη λύση από το να σκοτώσει τον Βαλάντη και να απαλλαγεί για πάντα από αυτόν...28<center>28<center>18 Μαΐου 1999<center>40.7% <center><small>13.8Η Σωσώ βάζει σε εφαρμογή το επόμενο σχέδιο της. Αποφασίζει να φλερτάρει τον Μιχαλάκη, με σκοπό να τον πείσει να σκοτώσει τον Βαλάντη. Στο μεταξύ, η Κορίνα γνωρίζοντας το μυστικό του Αλέκου για τη κρυφή σχέση του με τη Φλώρα, επισκέπτεται εσπευσμένα τον Αχιλλέα με σκοπό να του τα αποκαλύψει όλα. Έτσι, το αποχαιρετιστήριο βράδυ του Αλέκου και της Φλώρας έχει δραματικές εξελίξεις για τη Φλώρα...29<center>29<center>25 Μαΐου 1999<center>39.1% <center><small>13.3Η Φλώρα οδηγείται στο αστυνομικό τμήμα για κατάθεση, η οποία πέφτει σε αντιφάσεις κινώντας υποψίες στον αξιωματικό υπηρεσίας. Η Σωσώ συνεχίζει να φλερτάρει έντονα τον Μιχαλάκη και να του προσφέρει απλόχερα τον έρωτα της. Η Μάχη λέει για μια ακόμη φορά ψέμματα στον Αχιλλέα σχετικά με τις αιφνίδιες εξόδους της Φλώρας από το σπίτι, καθώς επίσης μια απρόσμενη έκπληξη τη περιμένει. Στο μεταξύ, ο Παύλος φτάνοντας στο σπίτι της Κορίνας, βρίσκεται μπροστά σε μια δυσάρεστη έκπληξη...30<center>30<center>1 Ιουνίου 1999<center>36.3% <center><small>10.9Ο Παύλος εισβάλλει στο σπίτι της Κορίνας τη στιγμή που μέσα βρίσκεται ένας πελάτης της. Πρόκειται για τον Τζόνι, τον γιο της Μάχης. Η Κορίνα τον συστήνει σαν ασθενή και του ζητάει να τον εξετάσει. Στο μεταξύ, ο Αλέκος τρομοκρατείται από τις έμμονες ιδέες της Πέπης, σύμφωνα με τις οποίες η Σωσώ θα προσπαθήσει να του κάνει κακό. Ο Σαρηγιάννης, ο αστυνομικός που ανακρίνει τη Φλώρα για το μοιραίο βράδυ της δολοφονίας του Βαλάντη, της κάνει ερωτική εξομολόγηση. Την ίδια ώρα, η Κορίνα πηγαίνει σε οντισιόν μεγάλου τηλεοπτικού σταθμού για μια θέση παρουσιάστριας δελτίου καιρού. Ο Παύλος ενημερώνει τη Κορίνα για το επαγγελματικό του ταξίδι στη Σύρο. Η Κορίνα δέχεται να τον συνοδεύσει και αποκαλύπτει στον Μιχαλάκη τα σχέδια τους να ταξιδέψουν οικογενειακώς στο νησί. Εκείνος φροντίζει να ενημερώσει όλους τους «γνωστούς» του για το ταξίδι αυτό και τελικά καταλήγουν όλοι στο ίδιο νησί...31<center>31<center>8 Ιουνίου 1999<center>38.5% <center><small>11.3Ο Τζόνι πείθει τον Αριστείδη να παντρευτεί τη Μάχη. Στη Σύρο, η Φλώρα χαίρεται τον ήλιο στη παραλία, ο Αχιλλέας κολυμπάει ανέμελα, αλλά κάποια στιγμή τον βγάζουν λιπόθυμο από την θάλασσα. Κατόπιν αποδεικνύει τις ικανότητές του στη ρουλέτα, παρέα με τη Σωσώ, την οποία γνωρίζει επεισοδιακά στο καζίνο. Ο Παύλος πηγαίνει στο συνέδριο, οπότε η Κορίνα βρίσκει την ευκαιρία να κάνει νέες γνωριμίες στη παραλία. Ο Αλέκος και η Φλώρα καταφέρνουν να συναντηθούν το βράδυ σε μια ερημική ακρογιαλιά. Ο Παύλος, άθελα του, μπλέκει τις παρέες και γίνεται αφορμή ώστε να γνωριστούν τα ζευγάρια μεταξύ τους και να δημιουργηθούν κωμικοτραγικές καταστάσεις...32<center>32<center>22 Ιουνίου 1999<center>34.5% <center><small>10.5Η Κορίνα αισθάνεται ότι καταπιέζεται από τον Παύλο και ψάχνει να βρει διεξόδους για να περνάει καλά τις λίγες στιγμές που δεν είναι μαζί του. Ο Αχιλλέας και η Σωσώ συνεχίζουν να παίζουν στο καζίνο και να «τινάζουν τη μπάνκα στον αέρα”. Η Κορίνα ρίχνει υπνωτικό στο γάλα του Παύλου για να βγει μόνη της νυχτερινή βόλτα. Η Μάχη ετοιμάζεται να παντρευτεί τον Αριστείδη, κρυφά από όλους. Η Φλώρα δέχεται ένα μεγάλο σοκ, όταν βρίσκει τον Αχιλλέα να κάθεται σε μια καφετέρια παρέα με τον Αλέκο. Όταν όμως συγκεντρώνεται ολόκληρη η παρέα, τα πράγματα δεν θα είναι τόσο ρόδινα...

 Β' Κύκλος (1999-00) 

 Προβαλλόταν κάθε Τρίτη στις 21:05.
 Τα επεισόδια διαρκούν 40-50 λεπτά.

Αριθμός επεισοδίου σειράςΑριθμός επεισοδίου κύκλουΑ' ΠροβολήΤηλεθέαση<small>Rating33<center>1<center>5 Οκτωβρίου 1999<center>36.0% <center><small>12.4Τη βραδιά που η παρέα βουλιάζουν με τη βάρκα τους, ο Μιχαλάκης ανήξερος κάνει πάρτι στο σπίτι του Αλέκου. Εκεί, του φέρνει η Πέπη τα θλιβερά νέα: και οι έξι επιβάτες της βάρκας είναι αγνοούμενοι. Την ίδια είδηση ανακοινώνει με τον δικό του τρόπο ο Τζόνι στη Μάχη. Με το φως της επόμενης μέρας, έρχονται τα πρώτα ευχάριστα νέα. Η Σωσώ και ο Παύλος είναι ναυαγοί, τον Αχιλλέα τον ψαρεύει στο πέλαγος ένα καΐκι, τη Κορίνα ξεβράζει το κύμα σ' ένα ψαρονήσι. Την ανακαλύπτει ένας ψαράς, ο Θωμάς, και τη μεταφέρει στο σπίτι του. Η Φλώρα και ο Αλέκος όμως θεωρούνται πια οριστικά νεκροί...34<center>2<center>12 Οκτωβρίου 1999<center>35.8% <center><small>13.4Ο Τζόνι κάνει δώρο στον Αριστείδη μια βραδιά στα μπουζούκια. Η Φλώρα και ο Αλέκος αποφασίζουν να ζήσουν κρυμμένοι, ενώ ετοιμάζονται να μεταναστεύσουν στη Γερμανία για να αρχίσουν εκεί μια καινούργια ζωή. Ο Θωμάς ανακαλύπτει ότι η Κορίνα υποφέρει από αμνησία. Δεν θυμάται ποια είναι, ούτε πως βρέθηκε εκεί. Μια περίεργη γυναίκα, η Έρρικα, επισκέπτεται τον Αχιλλέα προετοιμάζοντας τον για μια τρομερή αλήθεια: ότι η Φλώρα ζει και κρύβεται...35<center>3<center>19 Οκτωβρίου 1999<center>33.4% <center><small>12.5Ο Αλέκος τοποθετεί κάμερα στο σπίτι του για να παρακολουθεί τη Σωσώ. Έτσι, ανακαλύπτει έκπληκτος με ποιο τρόπο πενθεί τον χαμό του η δήθεν θλιμμένη χήρα. Ο Αχιλλέας αρχίζει να πιστεύει τη θεωρία της Έρρικας, ότι δηλαδή η Φλώρα ζει και έχει απαχθεί. Η συμπεριφορά του γίνεται περίεργη και οι υπόλοιποι στο σπίτι αναρωτιούνται τι του συμβαίνει. Η Κορίνα και ο Θωμάς ζουν ευτυχισμένοι τον έρωτα τους στο νησί, ενώ στην Αθήνα ο Παύλος καταβάλλει απεγνωσμένες προσπάθειες να ανακαλύψει τα ίχνη της αγαπημένης του. Και τελικά, τα καταφέρνει...36<center>4<center>26 Οκτωβρίου 1999<center>Δ/ΑΗ Σωσώ, προσπαθώντας να ανακαλύψει μήπως ο Αλέκος ζει ακόμη, καταφεύγει σε διάσημο μέντιουμ που έχει την ικανότητα να συνομιλεί με νεκρούς. Η Κορίνα επιστρέφει στην Αθήνα όπου δεν θυμάται κανέναν από την οικογένεια της, αλλά κυρίως δεν θυμάται τη δουλειά που έκανε παλαιότερα. Ο Αλέκος και η Φλώρα περνούν το τελευταίο βράδυ τους στην Ελλάδα. Ο Αλέκος, μεθυσμένος, καταλήγει στο κατώφλι του σπιτιού του. Η Φλώρα, φορτισμένη συναισθηματικά, αποφασίζει να επισκεφτεί για τελευταία φορά το σπίτι της. Εκεί όμως έρχεται αντιμέτωπη με τη σκληρή αλήθεια...37<center>5<center>2 Νοεμβρίου 1999<center>35.8% <center><small>13.9Η Φλώρα ζητάει από τον Αλέκο να αναβάλουν το ταξίδι τους στη Γερμανία μέχρι να προετοιμαστεί ψυχολογικά. Η Σωσώ παύει να πενθεί και αποφασίζει να γλεντήσει τη ζωή της ως «εύθυμη χήρα». Αρχίζει να βαριέται τον Μιχαλάκη και επιλέγει για ερωτικό της σύντροφο τον Τζόνι. Η μυστηριώδης Έρρικα επισκέπτεται για ακόμη μια φορά τον Αχιλλέα και του αποκαλύπτει τη συνταρακτική αλήθεια: η Φλώρα ζει αλλά έχει απαχθεί από... εξωγήινους. Ο Αχιλλέας συγκλονισμένος μοιράζεται το μυστικό με τον Τζόνι. Έτσι, η Μάχη κάνει έφοδο στο ξενοδοχείο και έρχεται πρόσωπο με πρόσωπο με τη «νεκρή» Φλώρα...38<center>6<center>9 Νοεμβρίου 1999<center>29.5% <center><small>11.3Ο Αριστείδης, μετά από πίεση της Μάχης και του Τζόνι, αναγκάζεται να αποκαλύψει στον Αχιλλέα τον μυστικό του γάμο. Ο Αλέκος προσπαθεί κρυφά από τη Φλώρα να πιάσει δουλειά σε καμπαρέ με ανδρικό στριπτίζ. Παράλληλα, αποφασίζει να αποκαλυφθεί στον Μιχάλη, ο οποίος βλέποντας τον παθαίνει σοκ. Η Κορίνα αναπολεί τις μέρες έρωτα που έζησε με τον Θωμά. Αλλά κι εκείνος στο νησί υποφέρει μακριά της και αποφασίζει να έρθει απροειδοποίητα στην Αθήνα. Εκεί όμως τον περιμένουν μεγάλες αποκαλύψεις για την αγαπημένη του...39<center>7<center>16 Νοεμβρίου 1999<center>32.4% <center><small>11.8Ο Θωμάς έρχεται απροειδοποίητα στην Αθήνα και συναντά τη Κορίνα. Εκείνη, μετά το αρχικό σοκ, αναλαμβάνει να του γνωρίσει τη πρωτεύουσα. Ο έρωτας τους ξαναφουντώνει και εκείνος της προτείνει να παντρευτούν και να ζήσουν για πάντα στο νησί. Στο μεταξύ, η Έρρικα επισκέπτεται τον Αχιλλέα  και του γνωρίζει δυο ομοιοπαθείς «συντρόφους»: την Αλέκα, που πιστεύει ότι ο άντρας της έχει πέσει θύμα απαγωγής από τους εξωγήινους και τον Ηλία, που κρύβει ένα συγκλονιστικό μυστικό. Την ίδια ώρα, ο Αλέκος πιάνει δουλειά σε καμπαρέ με ανδρικό στριπτίζ και από το πρώτο βράδυ, το γυναικείο κοινό υποδέχεται με ενθουσιασμό τον «χασάπη που τα αποκαλύπτει όλα»...40<center>8<center>23 Νοεμβρίου 1999<center>31.7% <center><small>12.8Η Σωσώ, με τη βοήθεια της Πέπης, πείθει τον Μιχάλη ότι κινδυνεύουν από τον Αλέκο επειδή ξέρει τα πάντα για τη παράνομη σχέση τους. Του κάνει πλύση εγκεφάλου ότι η μόνη λύση είναι να τον σκοτώσουν εκείνοι προτού τους σκοτώσει αυτός. Έτσι, ο Μιχάλης αρχίζει εντατικά μαθήματα σκοποβολής. Μετά την αποχώρηση του Θωμά για το νησί, η Κορίνα αποφασίζει να αλλάξει ζωή. Γίνεται μια «πρέσβειρα της ελπίδας», μια «πριγκίπισσα των φτωχών και των κατατρεγμένων», με τον τρόπο βέβαια που η ίδια νομίζει. Στο μεταξύ, η Φλώρα βρίσκεται εγκαταλειμμένη από τον Αλέκο στο ξενοδοχείο. Δεν έχει λεφτά για να πληρώσει και ζητάει τη βοήθεια του Τζόνι. Εκείνος της προτείνει να το σκάσουν από το παράθυρο...41<center>9<center>30 Νοεμβρίου 1999<center>33.5% <center><small>12.2Ο Τζόνι ξαναφέρνει τη Φλώρα στο σπίτι. Μαζί με τη Μάχη, τη κρύβουν προσωρινά και βάζουν σε εφαρμογή το σχέδιο με το οποίο θα τη παρουσιάσουν ξανά στον Αχιλλέα. Θα ζήσουν όλοι μαζί μια νύχτα θρίλερ, τη νύχτα της ζωντανής νεκρής. Η Κορίνα, συνεχίζοντας το φιλανθρωπικό της έργο, παίρνει υπό την προστασία της τη πολύτεκνη οικογένεια του Βαγγέλη και της Σούλας, οι οποίοι στο πρόσωπο της Κορίνας βλέπουν το τέλειο θύμα που γυρεύουν από καιρό για να «μαδήσουν»...42<center>10<center>7 Δεκεμβρίου 1999<center>31.7% <center><small>12.3Ο Αλέκος διοργανώνει γλέντι σε μια ταβέρνα για να γιορτάσει μαζί με συγγενείς και φίλους τη σωτηρία του. Εκεί τον εντοπίζει η Πέγκυ, μια νέα όμορφη και πλούσια γυναίκα που έχει μάθει να αποκτάει όποιον άντρα θέλει. Όταν γνωρίζει τον Αλέκο, αποφασίζει να τον κατακτήσει. Εκείνος αρχίζει να λέει ψέματα στη Σωσώ για τα μυστηριώδη τηλεφωνήματα και τις αδικαιολόγητες απουσίες του. Το μυαλό της Σωσώς πηγαίνει κατευθείαν στη Φλώρα και αποφασίζει ότι ήρθε η ώρα να αποκαλύψει τα πάντα στον Αχιλλέα. Τον επισκέπτεται απροειδοποίητα και τότε έρχεται τετ-α-τετ με τη Φλώρα, αλλά και με τη σκληρή πραγματικότητα: υπάρχει μια άλλη γυναίκα στη ζωή του Αλέκου. Μια γυναίκα αντίζηλος, τόσο της Σωσώς όσο και της Φλώρας...43<center>11<center>14 Δεκεμβρίου 1999<center>Δ/ΑΗ Σωσώ αναγκάζεται να συμμαχήσει με τη Φλώρα για να αντιμετωπίσουν μαζί τον κοινό τους εχθρό: τη Πέγκυ που έχει πλέον ολοκληρωτικά ξελογιάσει τον Αλέκο. Η Σωσώ πείθει τη πληγωμένη Φλώρα ότι η εκδίκηση πρέπει να είναι σκληρή και αμείλικτη. Η Κορίνα, πίστη στο «θεάρεστο» έργο της αναλαμβάνει μια δύσκολη αποστολή. Επισκέπτεται στις φυλακές έναν ισοβίτη εγκληματία, τον Γιακουμή, και αγωνίζεται να γαληνέψει τη ψυχή του. Εκείνος αρχικά την αντιμετωπίζει με ειρωνείες και προσβολές. Με τον καιρό όμως την ερωτεύεται και παθαίνει ψύχωση μαζί της...44<center>12<center>21 Δεκεμβρίου 1999<center>34.5% <center><small>13.0Ο Αλέκος συνεχίζει τη παράνομη σχέση του με τη Πέγκυ. Η Φλώρα, πικραμένη από όλη την ιστορία πείθεται από τη Σωσώ ότι η εκδίκηση πρέπει να προχωρήσει στη πράξη. Στο μεταξύ, όσο η αστυνομία ψάχνει τον Γιακουμή, αυτός συνεχίζει να κρύβεται στο σπίτι της Κορίνας. Το βράδυ της Παραμονής των Χριστουγέννων όλοι οι ήρωες μαζεύονται στο σπίτι του Αλέκου για να γιορτάσουν. Η βραδιά όμως θα εξελιχθεί διαφορετικά από ότι περίμεναν. Την ίδια αυτή μαγική βραδιά, ο Αριστείδης επιφυλάσσει μια ευχάριστη έκπληξη στη Μάχη...45<center>13<center>18 Ιανουαρίου 2000<center>34.5% <center><small>13.2Η Σωσώ, ακούγοντας από τη συμβουλή της Πέπης, καταφεύγει σε υπνωτιστή προκειμένου να γίνει καλός άνθρωπος. Με τη βοήθεια της ανάδρομης ύπνωση γυρνάει στο παρελθόν της και ανακαλύπτει τις προηγούμενες ζωές της. Όταν ξυπνάει, μεταμορφώνεται σ' έναν άλλον άνθρωπο γεμάτο καλοσύνη και τρυφερότητα. Στο μεταξύ, η Κορίνα θυμάται με νοσταλγία τις παλιές της δόξες και αποφασίζει να επιστρέψει στον αμαρτωλό δρόμο που τόσα χρόνια ακολουθούσε. Τη περιμένει όμως ένα μεγάλο σοκ, όταν ο Τζόνι της αποκαλύπτει τον κρυφό γάμο της μάνας του με τον πατέρα της και το γεγονός ότι τώρα πια είναι αδέλφια...46<center>14<center>25 Ιανουαρίου 2000<center>36.4% <center><small>14.8Η Φλώρα δέχεται ανεπάντεχα την επίσκεψη μιας παλιάς συμμαθήτριας και κολλητής, της Αθηνάς. Η Φλώρα, με τρόπο, ανακαλύπτει ότι στα χρόνια που πέρασαν δεν κατάφερε να κάνει τίποτα το ουσιαστικό. Ο καινούργιος χαρακτήρας της Σωσώς, ο γεμάτος καλοσύνη και τρυφερότητα, ξαφνιάζει τους πάντες. Ο Αλέκος και ο Μιχάλης υποπτεύονται πως κάτι κακό κρύβεται από πίσω. Στο μεταξύ, ο Μιχαλάκης βρίσκεται μπροστά σ' ένα δίλημμα: είναι τρελά ερωτευμένος με τη Κατερίνα, αλλά και τον Τάσο...47<center>15<center>1 Φεβρουαρίου 2000<center>40.8% <center><small>15.0Η Αθηνά αποφασίζει να κάνει ότι περνάει από το χέρι της για την επανασύνδεση του Αλέκου με τη Φλώρα. Οι δύο πρώην εραστές ξανασυναντιούνται και ανακαλύπτουν ότι ο έρωτας τους δεν έχει σβήσει...48<center>16<center>8 Φεβρουαρίου 2000<center>36.4% <center><small>13.5Μια βραδιά γεμάτη ερωτικό πάθος και παράνομες συναντήσεις ζουν οι ήρωες των «Εγκλημάτων». Η Φλώρα συναντιέται με τον Αλέκο, ο Μιχαλάκης με τον Τάσο καταφεύγουν στο χασάπικο, η Μάχη τρυπώνει στο δωμάτιο του Αριστείδη, και η Κορίνα ξανασμίγει με τον Παύλο. Ένας μικρός συνηθισμένος σεισμός όμως θα ταρακουνήσει για τα καλά όλα τα παράνομα ζευγάρια και θα γίνει αφορμή να αποκαλυφθούν μεγάλες αλήθειες. Ο Αχιλλέας πιάνει στα πράσα τον πατέρα του με τη Μάχη στο κρεβάτι, ο Παύλος βρίσκει τη κρυφή ατζέντα της Κορίνας. και ο Μιχάλης με τον Τάσο εγκλωβίζονται στο χασάπικο όπου θα τους βρει το επόμενο πρωί ο Αλέκος, και όχι μόνο...49<center>17<center>15 Φεβρουαρίου 2000<center>36.2% <center><small>15.1Ο Αριστείδης συγκεντρώνει όλη την οικογένεια, αποφασισμένος να προχωρήσει σε συγκλονιστικές αποκαλύψεις. Στο μεταξύ, ο Μιχάλης, μπλεγμένος ερωτικά, αποφασίζει να διοργανώσει ένα πάρτι για λίγους στο σπίτι του Αλέκου. Η Σωσώ, μόλις ξαναβρίσκει τον παλιό της εαυτό, παίρνει εκδίκηση από όλους και αποφασίζει να βάλει τα πράγματα στη θέση τους. Οι καταστάσεις όμως μπλέκονται ακόμα περισσότερο όταν καταφθάνει από το χωριό του Αριστείδη, ο ανιψιός του ο Ηλίας...50<center>18<center>22 Φεβρουαρίου 2000<center>33.2% <center><small>13.3Ο Ηλίας, ξάδελφος του Αχιλλέα από το χωριό, ανακαλύπτει με τρόμο το επάγγελμα που ασκεί η Κορίνα. Το σοκ είναι γι' αυτόν πολύ μεγάλο και αποφασίζει να αναλάβει δράση ώστε να μη μαθευτεί το ρεζιλίκι της ξαδέρφης του στο χωριό. Τις ίδιες μέρες, η Φλώρα και η Σωσώ παρουσιάζουν περίεργες αδιαθεσίες. Έχουν ζαλάδες και ναυτίες και αρχίζουν να τους «μπαίνουν ψύλλοι στ' αυτιά» για πιθανή εγκυμοσύνη. Στο μεταξύ, κάνει την εμφάνιση της η Τζόαν, η αγγλίδα σύντροφος του Τζόνι, με τον οποίο έχει αποκτήσει ένα παιδί. Ο ερχομός της Τζόαν θα προκαλέσει καινούργιες αναστατώσεις στην ήδη ταραγμένη ατμόσφαιρα του σπιτιού...51<center>19<center>29 Φεβρουαρίου 2000<center>38.4% <center><small>15.9Η Φλώρα είναι πια βέβαιη ότι κουβαλάει στα σπλάχνα της το παιδί του Αλέκου. Συγκλονισμένη από το γεγονός, κάνει συνεχώς μακάβριες σκέψεις και στο τέλος αποφασίζει να μαζέψει λίγα πράγματα και να φύγει για πάντα με άγνωστο προορισμό. Παράλληλα, η Σωσώ ζητάει τη βοήθεια του Παύλου για να βεβαιωθεί κάνοντας εξετάσεις, αν είναι τελικά έγκυος η όχι. Όταν το αποτέλεσμα βγαίνει θετικό, η Σωσώ δέχεται ένα ισχυρό σοκ. Στο μεταξύ, η Κορίνα, μετά από συμβουλές φίλων της, αποφασίζει να δεχθεί το προξενιό που της κάνει ο ξάδερφος της με απώτερο σκοπό να «φάει» τη περιουσία από τον γαμπρό και στη συνέχεια να τον χωρίσει...52<center>20<center>14 Μαρτίου 2000<center>34.2% <center><small>14.1Η οικογένεια του Αχιλλέα βρίσκεται σε αναστάτωση, περιμένοντας τον γαμπρό, που φέρνει ο Ηλίας από το χωριό για τη Κορίνα. Εκείνη είναι πλέον αποφασισμένη να τον παντρευτεί και αυτό γιατί έχει βάλει σαν στόχο τη περιουσία του. Παράλληλα, η Φλώρα και η Σωσώ συνεχίζουν να ζουν με πλήρη μυστικότητα τις εγκυμοσύνες τους. Οι ήρωες των «Εγκλημάτων» όμως δέχονται ο καθένας με το δικό του τρόπο τις απροσδόκητες εμφανίσεις ενός μυστηριώδους μασκοφόρου που εισβάλει τις νύχτες στα σπίτια τους. Ποιος είναι και τι γυρεύει απ' αυτούς;53<center>21<center>21 Μαρτίου 2000<center>Δ/ΑΗ Κορίνα γνωρίζει τον μέλλοντα σύζυγο της στον Αλέκο και τη Σωσώ. Παράλληλα, ο Φώτης τρελά ερωτευμένος με τη Κορίνα προσπαθεί να τη κάνει να τον αγαπήσει. Η Σωσώ έχει αποφασίσει να αποκαλύψει την εγκυμοσύνη της στον Αλέκο, αλλά ψάχνει να βρει τον πιο κατάλληλο τρόπο. Η Μάχη και ο Τζόνι καταστρώνουν σχέδιο για να πείσουν τον Αχιλλέα ότι είναι σε θέση να τεκνοποιήσει, έτσι ώστε να πιστέψει ότι το μωρό που έρχεται στον κόσμο από τη Φλώρα είναι δικό του...54<center>22<center>28 Μαρτίου 2000<center>32.2% <center><small>11.7Ο Τζόνι προσπαθεί να ξεπεράσει το γεγονός ότι ο Ηλίας του «έκλεψε» τη γυναίκα. Όταν συνέρχεται, αποφασίζει να βοηθήσει τη Φλώρα για να πείσουν τον Αχιλλέα ότι είναι σε θέση να κάνει παιδί. Η Κορίνα αποφασισμένη να «φάει» όλη τη περιουσία του γαμπρού, τον κάνει να την ερωτευτεί παράφορα. Η Σωσώ προσλαμβάνει νταντά για το μωρό. Είναι μια σκληρή Ελληνογερμανίδα που με τον ερχομό της στο σπίτι θα αναστατώσει τον Αλέκο...55<center>23<center>4 Απριλίου 2000<center>33.5% <center><small>13.1Η Φλώρα αποκαλύπτει στον Αχιλλέα το ευτυχές γεγονός της εγκυμοσύνης της. Όταν όμως η Σωσώ πληροφορείται το ίδιο γεγονός, αποφασίζει να ξεκαθαρίσει μόνη της τη κατάσταση και να ανακαλύψει ποιος είναι ο πατέρας του παιδιού της Φλώρας. Ο Αλέκος γοητεύεται από τη Γκούντρουν και αποφασίζει να τη πολιορκήσει. Η Κορίνα, ενώ συνεχίζει τις προετοιμασίες του γάμου της, γνωρίζεται τυχαία με τον Βαγγέλη, ένα λαϊκό παιδί που φαίνεται ότι την ερωτεύεται τρελά. Στη πραγματικότητα όμως ο Βαγγέλης εκτελεί ένα ύπουλο σχέδιο με στόχο την απαγωγή της Κορίνας...56<center>24<center>11 Απριλίου 2000<center>28.5% <center><small>11.4Ο Αχιλλέας κάνει όνειρα για το παιδί του, ενώ η Φλώρα ζει με τον εφιάλτη ότι θα έρθει μια μέρα που το παιδί της θα μάθει την αλήθεια και θα ψάξει να βρει τον αληθινό του πατέρα. Η Σωσώ είναι αποφασισμένη να εκδικηθεί τον Αλέκο, αν βεβαιωθεί ότι το παιδί της Φλώρας είναι δικό του. Στο μεταξύ, ο Βαγγέλης απαγάγει τη Κορίνα και τη μεταφέρει σ' ένα εξοχικό σπίτι στην ερημιά. Εκεί της αποκαλύπτει ότι πίσω από την απαγωγή υπάρχει αρχηγός, ο οποίος έρχεται να τους συναντήσει...57<center>25<center>18 Απριλίου 2000<center>28.2% <center><small>11.2Μ' ένα ταξίδι στο χρόνο γνωρίζουμε τον γιο του Αλέκου και της Σωσώς, τον Τέλη, που προσπαθεί έπειτα από χρόνια να καταλάβει τι δεν πήγε καλά στη σχέση των γονιών του που κάποτε ερωτεύτηκαν παράφορα ο ένας τον άλλον. Με φλας μπακ μαθαίνουμε πως ξεκίνησαν οι σχέσεις του Αλέκου με τη Σωσώ, αλλά και της Φλώρας με τον Αχιλλέα. Ξαναγυρνώντας στο παρόν, βρίσκουμε τους ήρωες μας τη παραμονή του γάμου της Κορίνας. Όλοι αισθάνονται έναν εκνευρισμό, αλλά κανείς δεν μαντεύει την απροσδόκητη επίσκεψη που θα δεχτεί μέσα στη νύχτα η Κορίνα...58<center>26<center>2 Μαΐου 2000<center>39.3% <center><small>13.0Η μέρα του γάμου της Κορίνας έχει φτάσει και όλοι βρίσκονται σε αναστάτωση. Το προηγούμενο βράδυ, ο Θωμάς επισκέπτεται ξαφνικά τη Κορίνα και την απειλεί ότι θα εμποδίσει αυτόν τον γάμο. Στην εκκλησία, ο Ηλίας αντιλαμβάνεται ότι κάτι δεν πάει καλά και αποφασίζει να δράσει με τη βοήθεια του Τζόνι. Η Σωσώ βεβαιώνεται ότι το παιδί της Φλώρας είναι του Αλέκου και καταστρώνει το υπόλοιπο σχέδιο της για εκδίκηση. Τελικά, η γαμήλια τελετή εξελίσσεται ομαλά και η Κορίνα αντιμετωπίζει με τρόμο το γεγονός ότι πρέπει να περάσει τη πρώτη νύχτα του γάμου της με τον Φώτη...59<center>27<center>9 Μαΐου 2000<center>30.8% <center><small>9.9Η Κορίνα προσπαθεί με κάθε τρόπο να μην υποκύψει στις ερωτικές διαθέσεις του συζύγου της. Ο Μιχάλης και ο Τζόνι αποφασίζουν να αλλάξουν την εμφάνιση του Φώτη και να τον μετατρέψουν από κακόγουστο επαρχιώτη σε μοντέρνο πρωτευουσιάνο. Η Σωσώ, έχοντας στα χέρια της τα δηλητηριώδη βότανα, βάζει μπροστά το σχέδιο εξόντωσης των εχθρών της. Στο μεταξύ, ένα γράμμα από την Ιταλία που φτάνει στα χέρια της Μάχης, αποκαλύπτει ένα παλιό μυστικό της, το οποίο θα αναστατώσει τις ζωές όλων των ηρώων...60<center>28<center>16 Μαΐου 2000<center>32.9% <center><small>10.1Η Μάχη αναστατωμένη περιμένει τον παλιό της αγαπημένο από την Ιταλία, τον Τσίτσερο, που έρχεται για να την ανταμώσει μετά από τόσα χρόνια. Ο Αριστείδης όμως δεν βλέπει με καλό μάτι την άφιξη του Ιταλού και ετοιμάζει τη δική του υποδοχή. Η Σωσώ ανακοινώνει στον Αλέκο ότι το μωρό που θα γεννήσει είναι αγόρι και ο Αλέκος από τη μία πανηγυρίζει και από την άλλη προβληματίζεται σχετικά με το παιδί της Φλώρας, το οποίο θα μεγαλώσει χωρίς να μάθει ποιος είναι ο πραγματικός του πατέρας...61<center>29<center>23 Μαΐου 2000<center>34.0% <center><small>10.9Η Κορίνα και ο Φώτης φεύγουν για γαμήλιο ταξίδι στη Μάλτα. Μαζί τους πηγαίνουν ο Αλέκος, η Σωσώ και ο Τζόνι. Εκεί, ο Φώτης ελπίζει ότι θα κάνει επιτέλους τη Κορίνα δική του. Στην Αθήνα, η Φλώρα πληροφορείται ότι το μωρό της είναι αγόρι. Καταφέρνει με έντεχνο τρόπο να φτάσει αυτή η πληροφορία στον Αλέκο. Κι ενώ ο Αχιλλέας πλέει σε πελάγη ευτυχίας για τον γιο που θα αποκτήσει, ο Αλέκος προβληματίζεται για το μέλλον αυτού του παιδιού...62<center>30<center>30 Μαΐου 2000<center>35.6% <center><small>9.4Οι ήρωες επιστρέφουν από τη Μάλτα άρον-άρον μετά τον ξαφνικό θάνατο του Φώτη. Η Κορίνα είναι πλέον μια χήρα που κληρονομεί τη τεράστια περιουσία του συζύγου της. Εν των μεταξύ, επιστρέφει ξανά από το Λονδίνο η Τζόαν φέρνοντας μαζί της και ένα μωρό. Όταν όμως η Τζόαν συναντηθεί με τον Αλέκο, οι εξελίξεις θα είναι απρόβλεπτες...63<center>31<center>6 Ιουνίου 2000<center>32.3% <center><small>8.0Η Σωσώ ενημερώνει «εντέχνως» τον Τζόνι ότι ο Αλέκος και η αγαπημένη του Τζόαν έχουν συνευρεθεί ερωτικά στο σπίτι της Κορίνας και τον προτρέπει να δράσουν άμεσα. Ξαφνικά, ο Αριστείδης εξαφανίζεται από το σπίτι και όλοι αναστατώνονται. Μετά από μήνες, εν' όψει των γενεθλίων του Αλέκου, η Σωσώ του ετοιμάζει ένα πάρτι «έκπληξη» και ένας από τους καλεσμένους θα καταλήξει νεκρός...64<center>32<center>13 Ιουνίου 2000<center>34.8% <center><small>8.3Ο Τζόνι έχει φρικτές τύψεις για τον άδικο θάνατο του Μιχαλάκη και μέσα στον πανικό του προσπαθεί να αποκαλύψει στον Αλέκο την αλήθεια. Η Κορίνα από την άλλη φαίνεται να έχει ξεπεράσει το πένθος από τον θάνατο του Φώτη και αρχίζει την εργένικη ζωή. Εν των μεταξύ, η ώρα για να γεννήσουν η Σωσώ και η Φλώρα έφτασε...65<center>33<center>20 Ιουνίου 2000<center>30.9% <center><small>8.1Ο Τζόνι αποτελεί τον τρίτο κατά σειρά των θανόντων. Ο Αλέκος πανικοβλημένος ζητάει τη βοήθεια της Πέπης για να αντιμετωπίσουν τη κατάσταση, όσο η Σωσώ λείπει. Εκείνη και η Φλώρα, «ενωμένες» προσπαθούν να ενημερώσουν τη Μάχη ότι θα κάνει πολύ καιρό να ξαναδεί τον μονάκριβο γιο της επειδή έφυγε στο εξωτερικό για να φτιάξει τη κατάσταση με τη Τζόαν. Όμως, μια άγνωστη γυναίκα θα εμφανιστεί στις ζωές όλων και θα σπείρει τον πανικό και αμφιβολίες σ' όλους...66<center>34<center>27 Ιουνίου 2000<center>38.0% <center><small>8.5Πέντε χρόνια αργότερα και η Σωσώ ακάθεκτη προσπαθεί να εξοντώσει τον Αλέκο. Για άλλη μια φορά όμως τα σχέδια της ανατρέπονται. Η Φλώρα και ο Αχιλλέας αναπολούν παλιές καλές τους στιγμές και καμαρώνουν τον γιο τους που μεγαλώνει, ενώ ο Αλέκος αρχίζει να υποφέρει με τη συμπεριφορά της Σωσώς. Έτσι, θα καταφέρει να κανονίσει μια τελευταία συνάντηση με τη Φλώρα που θα μαθευτεί και θα αποβεί μοιραία για όλους...

 Παραπομπές 

 Εξωτερικοί σύνδεσμοι 
 Εγκλήματα  στην ιστοσελίδα του ΑΝΤ1
 Εγκλήματα στην IMDb

Κατηγορία:Τηλεοπτικές σειρές ΑΝΤ1
Κατηγορία:Μαύρη κωμωδία (τηλεοπτικές σειρές)